ประกาศสำนักงานปลัดกระทรวงทรัพยากรธรรมชาติและสิ่งแวดล้อมประกาศสำนักงานปลัดกระทรวงทรัพยากรธรรมชาติและสิ่งแวดล้อมเรื่องโครงสร้าง อำนาจหน้าที่ วิธีดำเนินงาน และสถานที่ติดต่อเพื่อขอรับข้อมูลข่าวสารของสำนักงานปลัดกระทรวงทรัพยากรธรรมชาติและสิ่งแวดล้อม[๑] ตามความในมาตรา ๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ กำหนดให้หน่วยงานของรัฐต้องส่งข้อมูลข่าวสารของราชการตามมาตรา๗ (๑) (๒) และ (๓) ลงพิมพ์ในราชกิจจานุเบกษา นั้นสำนักงานปลัดกระทรวงทรัพยากรธรรมชาติและสิ่งแวดล้อมจึงประกาศโครงสร้างอำนาจ หน้าที่ วิธีดำเนินงาน และสถานที่ติดต่อเพื่อขอรับข้อมูลข่าวสารของสำนักงานปลัดกระทรวงทรัพยากรธรรมชาติและสิ่งแวดล้อมดังต่อไปนี้ข้อ ๑สำนักงานปลัดกระทรวงทรัพยากรธรรมชาติและสิ่งแวดล้อมมีภารกิจเกี่ยวกับการเป็นศูนย์กลางการบริหารของกระทรวงในการพัฒนายุทธศาสตร์และแปลงนโยบายของกระทรวงเป็นแผนปฏิบัติจัดสรรทรัพยากรให้บรรลุเป้าหมายและเกิดผลสัมฤทธิ์ตามภารกิจของกระทรวง เพื่อเป็นศูนย์การบริหารราชการของกระทรวงโดยให้มีอำนาจหน้าที่ดังต่อไปนี้๑.๑ ศึกษา วิเคราะห์จัดทำข้อมูลเพื่อเสนอแนะรัฐมนตรีเพื่อใช้ในการกำหนดนโยบายเป้าหมายและผลสัมฤทธิ์ของกระทรวง๑.๒ พัฒนายุทธศาสตร์การบริหารของกระทรวง๑.๓ แปลงนโยบายเป็นแนวทางและแผนการปฏิบัติงาน๑.๔ จัดสรรและบริหารทรัพยากรของกระทรวงเพื่อให้เกิดการประหยัด คุ้มค่าและสมประโยชน์๑.๕ ประสานการปฏิบัติงาน รวมทั้งการกำกับ เร่งรัดติดตาม และประเมินผลการปฏิบัติราชการของส่วนราชการในสังกัดกระทรวง๑.๖ กำหนดนโยบาย ท่าทีและแนวทางความร่วมมือกับต่างประเทศและองค์การระหว่างประเทศด้านการบริการจัดการทรัพยากรธรรมชาติและสิ่งแวดล้อม๑.๗พัฒนาระบบเทคโนโลยีสารสนเทศเพื่อใช้ในการบริหารงานและการบริการของหน่วยงานในสังกัดกระทรวง๑.๘ ประสานงานและสนับสนุนราชการส่วนภูมิภาคและองค์กรปกครองส่วนท้องถิ่นในการบริหารจัดการทรัพยากรธรรมชาติและสิ่งแวดล้อม๑.๙ ประสานงาน และสนับสนุนการติดตาม ตรวจสอบและประเมินสถานภาพการใช้ประโยชน์จากทรัพยากรธรรมชาติและติดตามตรวจสอบคุณภาพสิ่งแวดล้อมในระดับพื้นที่๑.๑๐ดำเนินการเกี่ยวกับการแก้ไขปัญหาการบุกรุกที่ดินของรัฐ๑.๑๑ ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานปลัดกระทรวง หรือตามที่รัฐมนตรีหรือคณะรัฐมนตรีมอบหมายข้อ ๒สำนักงานปลัดกระทรวงทรัพยากรธรรมชาติและสิ่งแวดล้อมมีโครงสร้างดังต่อไปนี้๒.๑ ราชการบริหารส่วนกลาง๒.๑.๑ สำนักบริหารกลาง๒.๑.๒ ศูนย์เทคโนโลยีสารสนเทศและการสื่อสาร๒.๑.๓ สำนักแก้ไขปัญหาการบุกรุกที่ดินของรัฐ๒.๑.๔สำนักความร่วมมือด้านทรัพยากรธรรมชาติและสิ่งแวดล้อมระหว่างประเทศ๒.๑.๕ สำนักตรวจและประเมินผล๒.๑.๖ สำนักนโยบายและยุทธศาสตร์๒.๑.๗ สำนักงานสิ่งแวดล้อมภาคที่ ๑ - ๑๖๒.๒ ราชการบริหารส่วนภูมิภาค๒.๒.๑สำนักงานทรัพยากรธรรมชาติและสิ่งแวดล้อมจังหวัด ๗๕ จังหวัด๒.๓ หน่วยงานที่จัดตั้งขึ้นเป็นการภายใน๒.๓.๑ สำนักการบินอนุรักษ์ทรัพยากรธรรมชาติ๒.๓.๒สำนักพัฒนบริหารทรัพยากรธรรมชาติและสิ่งแวดล้อม๒.๓.๓ ศูนย์บริการร่วมกระทรวงทรัพยากรธรรมชาติและสิ่งแวดล้อม๒.๔ กลุ่มงานที่รายงานตรงต่อปลัดกระทรวง๒.๔.๑ กลุ่มพัฒนาระบบบริหาร๒.๔.๒ กลุ่มตรวจสอบภายในระดับกรม๒.๔.๓ กลุ่มตรวจสอบภายในระดับกระทรวงข้อ ๓อำนาจหน้าที่และวิธีดำเนินงานของส่วนราชการในสำนักงานปลัดกระทรวงทรัพยากรธรรมชาติและสิ่งแวดล้อมโดยสรุป ดังต่อไปนี้๓.๑ ราชการบริหารส่วนกลาง๓.๑.๑ สำนักบริหารกลาง๓.๑.๑.๑ดำเนินการเกี่ยวกับงานบริหารทั่วไปของสำนักงานปลัดกระทรวงและงานช่วยอำนวยการ๓.๑.๑.๒ ดำเนินการเกี่ยวกับกฎหมายและระเบียบงานนิติกรรมและสัญญางานเกี่ยวกับความรับผิดในทางแพ่ง อาญา งานคดีปกครองและงานคดีอื่นที่อยู่ในอำนาจหน้าที่ของสำนักงานปลัดกระทรวง๓.๑.๑.๓ดำเนินการเกี่ยวกับการจัดระบบงานและบริหารงานบุคคลของสำนักงานปลัดกระทรวง๓.๑.๑.๔ บริหารแผนเงินและดำเนินการเกี่ยวกับการเงิน การบัญชีการงบประมาณ การพัสดุ อาคารสถานที่และยานพาหนะของสำนักงานปลัดกระทรวง๓.๑.๑.๕กลั่นกรองและเสนอความเห็นทางวิชาการเพื่อสนับสนุนการปฏิบัติงานของผู้บริหารกระทรวง๓.๑.๑.๖ปฏิบัติงานร่วมกับหรือสนับสนุนการปฏิบัติงานของหน่วยงานอื่น ที่เกี่ยวข้องหรือที่ได้รับมอบหมาย๓.๑.๒ ศูนย์เทคโนโลยีสารสนเทศและการสื่อสาร๓.๑.๒.๑ดำเนินการเกี่ยวกับการบริหารจัดการเทคโนโลยีสารสนเทศและการสื่อสารของหน่วยงานในสังกัด๓.๑.๒.๒ พัฒนาระบบงานคอมพิวเตอร์และเครือข่ายรวมทั้งให้คำปรึกษาแนะนำหรือฝึกอบรมการใช้คอมพิวเตอร์และการใช้โปรแกรม๓.๑.๒.๓ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๑.๓ สำนักแก้ไขปัญหาการบุกรุกที่ดินของรัฐ๓.๑.๓.๑ดำเนินการเกี่ยวกับการแก้ไขปัญหาการบุกรุกที่ดินของรัฐตามระเบียบสำนักนายกรัฐมนตรีว่าด้วยการแก้ไขปัญหาการบุกรุกที่ดินของรัฐ๓.๑.๓.๒ ศึกษา วิเคราะห์ เพื่อเสนอแนะให้มีมาตรการในการแก้ไขปัญหาและมาตรการป้องกันการบุกรุกที่ดินของรัฐ๓.๑.๓.๓ประสานนโยบายและการปฏิบัติระหว่างหน่วยงานของรัฐที่เกี่ยวข้องรวมทั้งติดตามตรวจสอบ ประเมินผล การแก้ไขปัญหาการบุกรุกที่ดินของรัฐ๓.๑.๓.๔ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๑.๔สำนักความร่วมมือด้านทรัพยากรธรรมชาติและสิ่งแวดล้อมระหว่างประเทศ๓.๑.๔.๑ กำหนดท่าทีแนวทางในการเจรจาข้อตกลงเกี่ยวกับการอนุรักษ์ทรัพยากรธรรมชาติและสิ่งแวดล้อม๓.๑.๔.๒ประสานความร่วมมือด้านวิชาการและการเข้าร่วมในพันธกรณีด้านทรัพยากรธรรมชาติและสิ่งแวดล้อมระหว่างประเทศรวมทั้งสนับสนุนมาตรการส่งเสริมสิ่งแวดล้อมเพื่อการค้า๓.๑.๔.๓ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๑.๕ สำนักตรวจและประเมินผล๓.๑.๕.๑ ตรวจสอบการปฏิบัติราชการของส่วนราชการเพื่อให้เป็นไปตามแผนงานโครงการ และสอดคล้องกับกฎ ระเบียบ และขั้นตอนที่กำหนด๓.๑.๕.๒ตรวจสอบการใช้ทรัพยากรเพื่อให้มีการจัดสรร การไกล่เกลี่ยและประสานระหว่างส่วนราชการให้เกิดความประหยัด คุ้มค่าและสมประโยชน์๓.๑.๕.๓ ช่วยอำนวยการในการสนับสนุนการปฏิบัติงานของสำนักงานสิ่งแวดล้อมเขตและสำนักงานทรัพยากรธรรมชาติและสิ่งแวดล้อมจังหวัด๓.๑.๕.๔ประสานการปฏิบัติงานระหว่างส่วนราชการในส่วนกลาง และส่วนภูมิภาค๓.๑.๕.๕วิเคราะห์และเสนอแนะความเห็นประกอบการพิจารณากำหนด นโยบายและแผนในระดับภูมิภาคและท้องถิ่น๓.๑.๕.๖สนับสนุนและให้คำแนะนำทางวิชาการและการบริหารจัดการตลอดจนเผยแพร่ข้อมูลข่าวสารให้แก่หน่วยงานของกระทรวงในระดับภูมิภาค๓.๑.๕.๗สนับสนุนและประสานด้านการพัฒนาศักยภาพของบุคลากรของกระทรวงในภูมิภาค๓.๑.๕.๘ปฏิบัติงานร่วมกับหรือสนับสนุนการปฏิบัติงานของหน่วยงานอื่น ที่เกี่ยวข้องหรือที่ได้รับมอบหมาย๓.๑.๖ สำนักนโยบายและยุทธศาสตร์๓.๑.๖.๑ จัดทำและพัฒนาแผนยุทธศาสตร์ประสานนโยบายและแผนไปสู่การปฏิบัติให้สอดคล้องกับนโยบายและแผนแม่บทของกระทรวงรวมทั้งเร่งรัด ติดตามและประเมินผลการปฏิบัติงานของหน่วยงานในสังกัด๓.๑.๖.๒ ศึกษา วิเคราะห์เพื่อจัดทำข้อมูลในการกำหนดนโยบาย จัดทำแผนงาน โครงการรวมทั้งจัดทำและประสานแผนการปฏิบัติงานของกระทรวง๓.๑.๖.๓ ประสานความร่วมมือกับหน่วยงานต่างๆทั้งภาครัฐ ภาคเอกชน และภาคประชาชน๓.๑.๖.๔ ประชาสัมพันธ์และเผยแพร่กิจกรรมและการปฏิบัติราชการของหน่วยงานในสังกัดกระทรวง๓.๑.๖.๕ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๑.๗ สำนักงานสิ่งแวดล้อมภาคที่ ๑ - ๑๖๓.๑.๗.๑ จัดทำแผนจัดการคุณภาพสิ่งแวดล้อมระดับภาค๓.๑.๗.๒ ประสานการดำเนินงาน ตลอดจนติดตามประเมินผล แผนและมาตรการจัดการสิ่งแวดล้อมในระดับภาค๓.๑.๗.๓ จัดทำรายงานสถานการณ์สิ่งแวดล้อมภาค๓.๑.๗.๔ จัดทำและพัฒนาระบบฐานข้อมูลสารสนเทศสิ่งแวดล้อมระดับภาค๓.๑.๗.๕ ให้คำปรึกษาและเสนอแนะทางวิชาการและมาตรการด้านสิ่งแวดล้อมตลอดจนสนับสนุนและส่งเสริมศักยภาพการดำเนินงานด้านการจัดการสิ่งแวดล้อม๓.๑.๗.๖ ติดตาม ตรวจสอบและเฝ้าระวังคุณภาพสิ่งแวดล้อม๓.๑.๗.๗ส่งเสริมการมีส่วนร่วมและสร้างเครือข่ายด้านสิ่งแวดล้อมรวมทั้งเผยแพร่ประชาสัมพันธ์ด้านสิ่งแวดล้อม๓.๑.๗.๘พัฒนารูปแบบการจัดการสิ่งแวดล้อมบนพื้นฐานภูมิปัญญาท้องถิ่นและสภาพท้องที่หรือพัฒนาเทคโนโลยีสิ่งแวดล้อมให้เหมาะสมกับท้องถิ่น๓.๑.๗.๙ปฏิบัติงานในฐานะเลขานุการของคณะอนุกรรมการบริหารสิ่งแวดล้อมระดับภาค๓.๑.๗.๑๐ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายสำนักงานสิ่งแวดล้อมภาคที่ ๑ - ๑๖ให้บริการในภูมิภาค ดังนี้(๑) สำนักงานสิ่งแวดล้อมภาคที่ ๑ จังหวัดเชียงใหม่ปฏิบัติงานในเขตพื้นที่จังหวัดเชียงใหม่ เชียงราย ลำพูน และแม่ฮ่องสอน(๒) สำนักงานสิ่งแวดล้อมภาคที่ ๒ จังหวัดลำปางปฏิบัติงานในเขตพื้นที่จังหวัดลำปาง พะเยา แพร่ และสุโขทัย(๓) สำนักงานสิ่งแวดล้อมภาคที่ ๓ จังหวัดพิษณุโลกปฏิบัติงานในเขตพื้นที่จังหวัดพิษณุโลก พิจิตร น่าน และอุตรดิตถ์(๔) สำนักงานสิ่งแวดล้อมภาคที่ ๔ จังหวัดนครสวรรค์ปฏิบัติงานในเขตพื้นที่จังหวัดนครสวรรค์ ตาก อุทัยธานี และกำแพงเพชร(๕) สำนักงานสิ่งแวดล้อมภาคที่ ๕ จังหวัดนครปฐมปฏิบัติงานในเขตพื้นที่จังหวัดนครปฐม ชัยนาท สุพรรณบุรี สมุทรสาคร(๖) สำนักงานสิ่งแวดล้อมภาคที่ ๖ จังหวัดนนทบุรีปฏิบัติงานในเขตพื้นที่จังหวัดนนทบุรี สิงห์บุรี อ่างทอง ปทุมธานี สมุทรปราการพระนครศรีอยุธยา(๗) สำนักงานสิ่งแวดล้อมภาคที่ ๗ จังหวัดสระบุรีปฏิบัติงานในเขตพื้นที่จังหวัดสระบุรี เพชรบูรณ์ ปราจีนบุรี นครนายก และลพบุรี(๘) สำนักงานสิ่งแวดล้อมภาคที่ ๘ จังหวัดราชบุรีปฏิบัติงานในเขตพื้นที่จังหวัดราชบุรี กาญจนบุรี สมุทรสงคราม เพชรบุรีและประจวบคีรีขันธ์(๙) สำนักงานสิ่งแวดล้อมภาคที่ ๙ จังหวัดอุดรธานีปฏิบัติงานในเขตพื้นที่จังหวัดอุดรธานี เลย นครพนม สกลนคร และหนองคาย(๑๐) สำนักงานสิ่งแวดล้อมภาคที่ ๑๐ จังหวัดขอนแก่นปฏิบัติงานในเขตพื้นที่จังหวัดขอนแก่น มหาสารคาม กาฬสินธุ์ ชัยภูมิ และหนองบัวลำภู(๑๑) สำนักงานสิ่งแวดล้อมภาคที่ ๑๑จังหวัดนครราชสีมา ปฏิบัติงานในเขตพื้นที่จังหวัดนครราชสีมา สุรินทร์ บุรีรัมย์และศรีสะเกษ(๑๒) สำนักงานสิ่งแวดล้อมภาคที่ ๑๒จังหวัดอุบลราชธานี ปฏิบัติงานในเขตพื้นที่จังหวัดอุบลราชธานี อำนาจเจริญ ยโสธรมุกดาหาร และร้อยเอ็ด(๑๓) สำนักงานสิ่งแวดล้อมภาคที่ ๑๓ จังหวัดชลบุรีปฏิบัติงานในเขตพื้นที่จังหวัดชลบุรี ระยอง สระแก้ว ตราด ฉะเชิงเทรา จันทบุรี(๑๔) สำนักงานสิ่งแวดล้อมภาคที่ ๑๔จังหวัดสุราษฏร์ธานี ปฏิบัติงานในเขตพื้นที่จังหวัดสุราษฏร์ธานี ชุมพร ระนองนครศรีธรรมราช(๑๕) สำนักงานสิ่งแวดล้อมภาคที่ ๑๕ จังหวัดภูเก็ตปฏิบัติงานในเขตพื้นที่จังหวัดภูเก็ต ตรัง กระบี่ พังงา สตูล(๑๖) สำนักงานสิ่งแวดล้อมภาคที่ ๑๖ จังหวัดสงขลาปฏิบัติงานในเขตพื้นที่จังหวัดสงขลา นราธิวาส ยะลา ปัตตานี และพัทลุง๓.๒ ราชการบริหารส่วนภูมิภาค๓.๒.๑สำนักงานทรัพยากรธรรมชาติและสิ่งแวดล้อมจังหวัด ๗๕ จังหวัด๓.๒.๑.๑ จัดทำแผนจัดการสิ่งแวดล้อมของจังหวัดแผนปฏิบัติการเพื่อการจัดการคุณภาพสิ่งแวดล้อมในระดับจังหวัด รวมทั้งติดตามประเมินผล และตรวจสอบสถานการณ์สิ่งแวดล้อมของจังหวัด๓.๒.๑.๒ ดำเนินการตามกฎหมายว่าด้วยป่าไม้ กฎหมายว่าด้วยป่าสงวนแห่งชาติกฎหมายว่าด้วยสวนป่า กฎหมายว่าด้วยเลื่อยโซ่ยนต์ และกฎหมายว่าด้วยการสงวนและคุ้มครองสัตว์ป่าและกฎหมายอื่นที่เกี่ยวข้องตามที่ได้รับมอบหมาย๓.๒.๑.๓ เฝ้าระวัง ตรวจสอบ กำกับดูแล ส่งเสริมเผยแพร่ และบำรุงรักษาระบบเตือนภัยเกี่ยวกับทรัพยากรน้ำในระดับจังหวัดรวมทั้งประสานการจัดทำแผนปฏิบัติการและติดตามประเมินผลการดำเนินงานของหน่วยงานที่เกี่ยวข้อง๓.๒.๑.๔ กำกับ ดูแลการประกอบกิจการน้ำบาดาลตามกฎหมายว่าด้วยน้ำบาดาลและกิจการประปา๓.๒.๑.๕ ส่งเสริม เผยแพร่และสร้างการมีส่วนร่วมของประชาชนในการสงวน อนุรักษ์และฟื้นฟูทรัพยากรธรรมชาติและสิ่งแวดล้อมของจังหวัด๓.๒.๑.๖ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๓. หน่วยงานที่จัดตั้งขึ้นเป็นการภายใน๓.๓.๑ สำนักการบินอนุรักษ์ทรัพยากรธรรมชาติ๓.๓.๑.๑ ปฏิบัติงานในภารกิจเพื่อการควบคุมไฟป่าการดับไฟป่า และการตรวจปราบปรามผู้ลักลอบตัดไม้ทำลายป่า๓.๓.๑.๒ปฏิบัติงานในการควบคุมและปราบปรามผู้ฝ่าฝืนการอนุรักษ์ทรัพยากรธรรมชาติทางทะเลและชายฝั่งรวมทั้งการสำรวจทรัพยากรธรรมชาติและสิ่งแวดล้อมทางทะเล๓.๓.๑.๓ปฏิบัติงานสนับสนุนภารกิจของส่วนราชการต่างๆ ในสังกัดกระทรวงทรัพยากรธรรมชาติและสิ่งแวดล้อม๓.๓.๑.๔การบินสนับสนุนการตรวจราชการของผู้บังคับบัญชาตามภารกิจเร่งด่วน๓.๓.๑.๕ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๓.๒สำนักพัฒนบริหารทรัพยากรธรรมชาติและสิ่งแวดล้อม๓.๓.๒.๑ จัดทำแผนยุทธศาสตร์การพัฒนาข้าราชการโดยยึดวิสัยทัศน์ภารกิจ วัตถุประสงค์ของกระทรวงทรัพยากรธรรมชาติและสิ่งแวดล้อมโดยสร้างขีดความสามารถที่จำเป็นแก่กลุ่มเป้าหมาย๓.๓.๒.๒ ศึกษาวิจัยและพัฒนาหลักสูตรและรูปแบบการพัฒนาบุคลากร๓.๓.๒.๓ ดำเนินการฝึกอบรมพัฒนาผู้บริหารระดับสูงระดับกลาง และบุคลากรทุกระดับของกระทรวงทรัพยากรธรรมชาติและสิ่งแวดล้อมตลอดจนประชาชนกลุ่มเป้าหมายรวมทั้งการดำเนินการฝึกอบรมในรูปแบบอื่นๆที่ไม่ใช่การจัดหลักสูตรในห้องเรียน๓.๓.๒.๔เผยแพร่องค์ความรู้ด้านการพัฒนบริหารอย่างต่อเนื่อง๓.๓.๒.๕ สนับสนุนและประสานการจัดทำแผนพัฒนาข้าราชการของส่วนราชการในสังกัดกระทรวง๓.๓.๓ศูนย์บริการร่วมกระทรวงทรัพยากรธรรมชาติและสิ่งแวดล้อม๓.๓.๓.๑ อำนวยความสะดวกแก่ประชาชนที่มาติดต่อ ณศูนย์บริการร่วมให้สามารถติดต่อสอบถาม ขอทราบข้อมูล ขออนุญาต ขออนุมัติในเรื่องใดๆที่เป็นอำนาจหน้าที่ของส่วนราชการในสังกัดกระทรวงทรัพยากรธรรมชาติและสิ่งแวดล้อมตามมาตรา ๓๐ มาตรา๓๑แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖ และตามมาตราอื่นใดที่เกี่ยวข้องกับศูนย์บริการร่วม๓.๓.๓.๒ รับเรื่องร้องทุกข์ ร้องเรียน ขอความเป็นธรรมขอความช่วยเหลือการแจ้งเบาะแสที่เกี่ยวข้องกับงานทุกหน่วยงานในสังกัดกระทรวงทรัพยากรธรรมชาติและสิ่งแวดล้อม และประสานงานส่งต่อเรื่องให้หน่วยงานเจ้าของเรื่องไปดำเนินการตามขั้นตอนของแต่ละหน่วยงาน๓.๓.๓.๓เปิดเผยข้อมูลข่าวสารของสำนักงานปลัดกระทรวงทรัพยากรธรรมชาติและสิ่งแวดล้อมแก่ประชาชนตามวิธีการที่พระราชบัญญัติข้อมูลข่าวสารของราชการพ.ศ. ๒๕๔๐ กำหนด๓.๓.๓.๔ การตรวจสอบข่าว การชี้แจงข่าวการแจ้งข่าวเตือนภัยสิ่งแวดล้อมการป้องกันและปราบปรามการบุกรุกทำลายทรัพยากรธรรมชาติและสิ่งแวดล้อม๓.๓.๓.๕ ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๔. กลุ่มงานที่รายงานตรงต่อปลัดกระทรวง๓.๔.๑ กลุ่มพัฒนาระบบบริหาร๓.๔.๑.๑พิจารณาเสนอแนะและให้คำปรึกษาแก่หัวหน้าส่วนราชการเกี่ยวกับยุทธศาสตร์ในการพัฒนาระบบบริหารภายในกรม/กระทรวงให้สอดคล้องกับแนวทางของสำนักงานคณะกรรมการพัฒนาระบบราชการซึ่งครอบคลุมถึงการปรับบทบาท ภารกิจ และโครงสร้างส่วนราชการการปรับกลไกวิธีการบริหารราชการ วิธีการปฏิบัติงานของข้าราชการระบบบุคลากรภายในกรม/กระทรวง และการปรับเปลี่ยนวัฒนธรรม ค่านิยมของข้าราชการและเจ้าหน้าที่ของรัฐ๓.๔.๑.๒ติดตามประเมินผลและจัดทำรายงานเกี่ยวกับการพัฒนาระบบบริหารราชการในกรม/กระทรวง๓.๔.๑.๓ ประสานและดำเนินการร่วมกับหน่วยงานกลางต่างๆ และหน่วยงานภายในกรม/กระทรวงเพื่อให้การปฏิบัติงานเกี่ยวกับการพัฒนาระบบบริหารราชการบรรลุวัตถุประสงค์เป้าหมายอย่างมีประสิทธิภาพและประสิทธิผล๓.๔.๑.๔ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๔.๒ กลุ่มตรวจสอบภายในระดับกรม๓.๔.๒.๑ตรวจสอบการปฏิบัติงานทุกหน่วยงานภายในสังกัดสำนักงานปลัดกระทรวงทรัพยากรธรรมชาติและสิ่งแวดล้อมและมีอำนาจในการเข้าถึงข้อมูล เอกสารทรัพย์สินเจ้าหน้าที่ที่เกี่ยวข้องกับงานตรวจสอบ๓.๔.๒.๒ ตรวจสอบด้านการเงิน การบัญชี การพัสดุและการตรวจสอบการดำเนินงาน รวมทั้งการสอบทานและประเมินผลการควบคุมภายใน๓.๔.๒.๓มีความเป็นอิสระทั้งในการปฏิบัติงานและการเสนอความเห็นในการตรวจสอบ๓.๔.๒.๔ ประสานงานกับผู้ตรวจสอบภายในระดับกระทรวงในการประชุมร่วมกับคณะกรรมการตรวจสอบเกี่ยวกับขอบเขตงาน แผนงานและผลการตรวจสอบข้อจำกัดและปัญหาต่างๆ ที่ตรวจพบ รวมทั้งหารือเพื่อขอรับความเห็นและข้อเสนอแนะวิธีการหรือมาตรการในการปรับปรุงแก้ไขร่วมกับคณะกรรมการตรวจสอบและประสานงานกับสำนักงานตรวจเงินแผ่นดิน เพื่อให้การปฏิบัติงานตรวจสอบของส่วนราชการบรรลุเป้าหมายและเป็นไปอย่างมีประสิทธิภาพ๓.๔.๒.๕ เป็นหน่วยงานให้คำ ปรึกษาแนะนำและไม่เป็นกรรมการในคณะกรรมการใดๆ ของส่วนราชการหรือหน่วยงานในสังกัด อันมีผลกระทบต่อความเป็นอิสระในการปฏิบัติงานและการนำเสนอความเห็น๓.๔.๒.๖ปฏิบัติงานอื่นที่เกี่ยวข้องกับการตรวจสอบภายในตามที่ได้รับมอบหมายจากหัวหน้าส่วนราชการนอกเหนือจากแผนการตรวจสอบประจำปี๓.๔.๓ กลุ่มตรวจสอบภายในระดับกระทรวง๓.๔.๓.๑ ตรวจสอบการปฏิบัติงานทุกส่วนราชการในสังกัดกระทรวงและมีอำนาจในการเข้าถึงข้อมูล เอกสารหลักฐาน ทรัพย์สินต่างๆรวมทั้งผู้ปฏิบัติงานหรือหน่วยงานที่เกี่ยวข้องกับงานตรวจสอบ๓.๔.๓.๒มีความเป็นอิสระทั้งในการปฏิบัติงานและการเสนอความเห็นในการตรวจสอบและมิให้เป็นกรรมการในคณะกรรมการใดๆ ของส่วนราชการหรือหน่วยงานในสังกัดอันมีผลกระทบต่อความเป็นอิสระในการปฏิบัติงานและการเสนอความเห็น๓.๔.๓.๓ ไม่มีอำนาจหน้าที่ในการกำหนดนโยบายวิธีปฏิบัติงานและระบบการควบคุมภายในหรือการแก้ไขระบบการควบคุมภายในซึ่งหน้าที่ดังกล่าวอยู่ในความรับผิดชอบของผู้บริหารที่เกี่ยวข้อง ผู้ตรวจสอบภายในมีหน้าที่เป็นเพียงผู้ให้คำปรึกษาแนะนำ๓.๔.๓.๔สอบทานการปฏิบัติงานเกี่ยวกับการบริหารงบประมาณ การบริหารการเงินการบริหารพัสดุและทรัพย์สิน และการบริหารงานด้านอื่นๆ ของส่วนราชการรวมทั้งการประเมินผลการควบคุมภายในข้อ ๔สถานที่ติดต่อเพื่อขอรับข้อมูลข่าวสารของสำนักงานปลัดกระทรวงทรัพยากรธรรมชาติและสิ่งแวดล้อมมีดังนี้๔.๑สถานที่ติดต่อขอรับข้อมูลข่าวสารในกรุงเทพมหานครติดต่อได้ที่ศูนย์บริการร่วมกระทรวงทรัพยากรธรรมชาติและสิ่งแวดล้อม ชั้น ๑อาคารกระทรวงทรัพยากรธรรมชาติและสิ่งแวดล้อม เลขที่ ๙๒ พหลโยธิน ๗ แขวงสามเสนในเขตพญาไท กรุงเทพมหานคร ๑๐๔๐๐ โทรศัพท์ ๐ ๒๒๖๕ ๖๒๒๓ ๐ ๒๒๖๕ ๖๒๒๔ ๐ ๒๒๖๕ ๖๒๒๕โทรสาร ๐ ๒๒๖๕ ๖๒๒๒ Web Site ที่ address : ๔.๒หากผู้ยื่นคำขอต้องการข้อมูลข่าวสารส่วนบุคคลของข้าราชการ ลูกจ้างและพนักงานราชการของสำนักงานปลัดกระทรวงทรัพยากรธรรมชาติและสิ่งแวดล้อมให้ติดต่อที่กลุ่มงานบุคคล สำนักบริหารกลาง ชั้น ๑๔ อาคารกรมควบคุมมลพิษ เลขที่ ๙๒พหลโยธิน ๗ แขวงสามเสนใน เขตพญาไท กรุงเทพมหานคร ๑๐๔๐๐ โทรศัพท์ ๐ ๒๒๗๘ ๘๕๙๔-๙๗โดยให้เจ้าหน้าที่ผู้รับคำขอ พิจารณาคำขอและบริการให้เป็นไปตามความในมาตรา ๒๔แห่งพระราชบัญญัติข้อมูลข่าวสารของราชการ พ.ศ. ๒๕๔๐๔.๓สถานที่ติดต่อขอรับข้อมูลข่าวสารในส่วนภูมิภาค ติดต่อได้ที่สำนักงานทรัพยากรธรรมชาติและสิ่งแวดล้อมจังหวัดทุกจังหวัดสำนักงานสิ่งแวดล้อมภาคที่ ๑ ๑๖ประกาศณ วันที่ ๒๗ พฤศจิกายน พ.ศ. ๒๕๔๙ปีติพงศ์พึ่งบุญ ณ อยุธยาปลัดกระทรวงทรัพยากรธรรมชาติและสิ่งแวดล้อมโสรศ/ผู้จัดทำ๒๘กุมภาพันธ์ ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๑๘ ง/หน้า ๑๗/๑๖ กุมภาพันธ์ ๒๕๕๐